 Na RICHARD MUNGUTI MTAALAM wa masuala ya teknolojia Alhamisi alieleza mahakama jinsi mfanyabiashara Kevin Omwenga alivyouawa baada ya kuandalia marafiki zake karamu. Bw John Mwangi aliyejiunga na marafiki wengine watano wa marehemu alisema kifo cha mfanyabiashara huyo kiliwashtua mno. Omwenga aliuawa ndani ya chumba chake cha kulala katika eneo la Kilimani Nairobi. Bw Mwangi alikumbuka kwa majonzi jinsi Omwenga alivyoingia katika chumba cha kulala akiwa na mlinzi wake Robert Bondo. “Ulikuwa mwendo was saa tano usiku tulipomaliza kula na kunywa, Bondo aliposimama na kumweleza Omwenga anataka kuondoka. Wote wawili waliingia katika chumba cha kulala cha Omwenga,” Mwangi alisema. Mahakama ilielezwa baada ya dakika tano mlio wa kushtusha ulisikika ndani ya chumba cha kulala cha Omwenga. Nduguye marehemu , Wycliffe Omwenga alikimbia katika chumba cha kulala cha nduguye. “Alirudi katika chumba cha mazugumzo na kutueleza Bondo amemuua ndugu yangu,” Mwangi alimweleza hakimu. Shahidi huyo alisema wageni wote walinyanyuka kwenda katika chumba cha kulala cha Omwenga lakini wakakutana na Bondo akitoka mle ndani akipiga duru “Omwenga amejipiga risasi.” Mwangi na wenzake walimchukua Kevin kumpeleka hospitali usiku huo wa Agosti 20,2020,lakini wakafahamishwa tayari ameaga. Shahidi huyo alisema Bondo hakuandamana nao kumpeleka Kevin hospitali. Kesi itaendelea kusikizwa tena Juni 13 2022. Bondo ameshtakiwa pamoja na Chris Obure kwa matumizi mabaya ya silaha. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  